Diari Oficial de la Generalitat Valenciana


Sumari del DOGV 4389, del 29-11-2002 (2002/13575)

RESOLUCIÓ de 22 de novembre de 2002, del Rectorat de la Universitat Jaume I, per la qual s'executa la sentència número 420/2001 del Tribunal Superior de Justícia de la Comunitat Valenciana.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4389

Data del DOGV
:   29-11-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/13571


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 22 de novembre de 2002, del Rectorat de la Universitat Jaume I, per la qual s'executa la sentència número 420/2001 del Tribunal Superior de Justícia de la Comunitat Valenciana. [2002/X13166]
  
Per Resolució de 16 de setembre de 1997, de la Universitat Jaume I de Castelló, es va resoldre el concurs-oposició lliure de les proves selectives per a l'accés com a laboral fix a la categoria professional de periodista, convocades per Resolució de 13 de desembre de 1996.
  
Vista la sentència número 420/2001, de 26 d'abril, dictada pel Tribunal Superior de Justícia de la Comunitat Valenciana, Sala Contenciosa Administrativa, Secció Segona, procés núm. 3230/1997, en la qual es declara contrària a dret i anul·la la Resolució de 16 de setembre de 1997 de la Universitat Jaume I.
  
Vist l'auto del Tribunal Constitucional, de 28 d'octubre de 2002, en relació amb el recurs d'empara 1350/2001, en el qual es denega la suspensió de l'execució de la sentència impugnada.
  
De conformitat amb el que es disposa en els articles 118 de la Constitució espanyola i 18 de la Llei Orgànica del Poder Judicial, segons els quals és obligat el compliment de les sentències, i en l'ús de les competències que legalment tinc conferides, resolc:
  
Primer
  
Anul·lar la Resolució de 16 de setembre de 1997, de la Universitat Jaume I de Castelló, per la qual es resol el concurs-oposició lliure, convocat per una altra de 13 de desembre de 1996, i s'adjudica una vacant de periodista.
  
Segon
  
Publicar el nom de la persona aprovada en este procés selectiu, convocat per Resolució de 13 de desembre de 1996, que passarà a ser el d'Eva Mª Redondo Gamero amb núm. de DNI 18071560.
  
Tercer
  
En el termini de 20 dies hàbils, comptadors des del sendemà de la publicació en el Diari Oficial de la Generalitat Valenciana de la relació definitiva d'aprovats, la aspirant proposada haurà de presentar, al Servici de Recursos Humans de la Universitat Jaume I, els següents documents:
  
a) Certificat de naixement expedit pel Registre Civil corresponent o fotocòpia del DNI o del passaport en el cas dels nacionals dels Estats membres de la Unió Europea o d'aquells Estats a què siga d'aplicació la lliure circulació de treballadors i treballadores.
  
b) Fotocòpia compulsada del títol acadèmic exigible segons l'esta convocatòria.
  
c) Declaració de no haver sigut separat o separada mitjançant expedient disciplinari de qualsevol administració o càrrec públic, així com de no trobar-se inhabilitat o inhabilitada penalment per a l'exercici de les funcions públiques. Els aspirants la nacionalitat dels quals no siga l'espanyola hauran, a més a més, efectuar la declaració de no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
d) Certificat mèdic acreditatiu de posseir la capacitat física necessària per a l'acompliment de les funcions del lloc de treball ofert.
  
e) Els aspirants discapacitats, hauran de presentar certificat de la Conselleria de Treball i Assumptes Socials o òrgans competents d'altres administracions públiques, que acredite discapacitació igual o superior al 33%, així com la seua capacitat per a exercir les funcions que corresponguen a les vacants ofertes.
  
La falta de presentació de la documentació, dins del termini indicat (excepte en casos de força major), o la falsedat de documents comportaran la invalidesa de les actuacions dels aspirants i, pel que fa a este, la nul·litat subsegüent dels actes del tribunal, sense perjudici de les responsabilitats en què l'aspirant haguera pogut incórrer.
  
Quart. Recursos
  
Contra esta resolució, que esgota la via administrativa, es podrà interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a partir del sendemà de la seua publicació.
  
No obstant l'anterior, les persones interessades podran interposar un recurs de reposició davant el rector en el termini d'un mes des del sendemà de la seua publicació; en este cas no es podrà interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, d'acord amb els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.